На какво да обърна внимание при закупуването на продукт за активна гимнастика?
 Дали ще се спрете на универсален, опростен модел за активна гимнастика, или ще изберете вариант с допълнителни екстри, е въпрос на личен избор. При всички случаи обаче не пропускайте да обърнете внимание на следното:
Колко е мека постелката или килимчето и дали има допълнителна подложка от долната страна – така ще бъдете спокойни, че ако оставите бебето да си играе на земята по-продължително време, ще се чувства удобно и няма да му стане студено
 Каква е материята на килимчето или постелката – по възможност изберете продукт за активна гимнастика, който е изработен от висококачествени екологични материали
Има ли възможност за сваляне на арките – Това ще ви даде възможност не само да местите арките и да ги поставяте на други места в стаята или в кошарата, но и да добавяте нови играчки или да подменяте старите, които вече не представляват интерес за бебето. Когато то поотрасне, можете да махнете изцяло арките и гимнастиката да се превърне в удобно килимче за игра. Избирайте продукт за гимнастика, който е в ярки, контрастни цветове или добавете такива играчки върху арките. Проверете дали постелката или килимчето за игра могат да се перат – това е много важно, тъй като обикновено стоят на земята и е добре да се почистват лесно
Размер на продукта – ако често пътувате, изберете по-компактен модел, който можете лесно да сгънете и да приберете в куфара си


